กลต.เปิดทางอีทีเอฟตปท.เคาะในตลาด
&nbsp;
11 ส.ค. 2554

โพสต์ทูเดย์ — ก.ล.ต.ไฟเขียวอีทีเอฟต่างประเทศเสนอขายคนไทยจดทะเบียนในตลาดหลักทรัพย์ไทย
นายธีระชัย ภูวนาถนรานุบาล เลขาธิการสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า คณะกรรมการ ก.ล.ต. ในการประชุมครั้งที่ 14/2553 ประจำเดือน พ.ย. 2553 อนุญาตให้อีทีเอฟต่างประเทศ (foreign ETF) ที่มีคุณสมบัติตามที่ประกาศกำหนด เสนอขายประชาชนในประเทศไทยได้โดยตรง ซึ่งสอดคล้องกับแผนพัฒนาตลาดทุนไทยที่ส่งเสริมให้ตลาดทุนมีสินค้าที่มีคุณภาพและมี ความหลากหลาย ทัดเทียมกับตลาดทุนในภูมิภาค
ทั้งนี้ หน่วยอีทีเอฟต่างประเทศต้องมีลักษณะไม่ซับซ้อนและมีผลตอบแทนอ้างอิงโดยตรงกับดัชนีหลักทรัพย์หรือดัชนีราคาสินค้าที่แพร่ หลายเท่านั้น เช่น ดัชนีกลุ่มหลักทรัพย์ ดัชนีราคาน้ำมัน ทองคำ หรือสินค้าโภคภัณฑ์และมีการบริหารในลักษณะเชิงรับ เช่น มีนโยบายมุ่งเน้นให้ได้ผลตอบแทนเทียบเท่าดัชนีอ้างอิง 
นอกจากนี้ หน่วยอีทีเอฟต้องมีการซื้อขายในตลาดหลักทรัพย์หลักซึ่งเป็นสมาชิกขององค์การตลาดหลักทรัพย์โลก โดยหน่วยอีทีเอฟต่างประเทศและบริษัทที่ทำหน้าที่บริหารจัดการอีทีเอฟต่างประเทศนั้นต้องอยู่ภายใต้การกำกับดูแลของหน่วยงานกำกับดูแลที่เป็นสมาชิกขององค์กร ก.ล.ต.โลก รวมถึงมีตัวแทน ในไทย เพื่อติดต่อประสานงานและอำนวยความสะดวกในการจัดส่งข้อมูลให้ ก.ล.ต. ตลาดหลัก ทรัพย์ และผู้ลงทุน